Gaping in bankkoste word al hoe nouer | Netwerk24
Gatlin wil behoeftige atlete ná sy uittrede help
Die voormalige Olimpiese 100 m-kampioen Justin Gatlin sal eers ná die Wêreldkampioenskap in 2022 in Oregon oor sy toekoms in die sport herbesin.
Henning kry sy groot kans in Davisbeker
Die 20-jarige tennisspeler Philip Henning sal Saterdag die derde keer in 'n Davisbeker-kragmeting vir Suid-Afrika in aksie wees.
WP se presidentslosie word 'oorlogskamer'
Die Nuweland-stadion se presidentslosie sal voortaan 'n 'oorlogskamer' wees van waar die Westelike Provinsie-rugbyunie sake sal bedryf.
Slegte nuus: SA bly op Britte se rooilys
Suid-Afrika bly op die berugte Britse rooilys wat reisregulasies betref.
'Dit is 'n dag wat die Afrikaanse musiekbedryf sal onthou.'
Gaping in bankkoste word al hoe nouer
Deur Francois Williams 11 Februarie 2021 16:13
Hoewel Capitec verreweg steeds die goedkoopste bankdienste in Suid-Afrika bied, is dit duidelik dat banke verlede jaar hul kostestrukture al hoe nader aan mekaar laat beweeg het.
Solidariteit se jongste bankkosteverslag wys die verskil in koste krimp al meer in veral produkte vir lae-inkomsteverbruikers.
Mededinging skuif nou eerder na wat die banke kan aanbied in hul lojaliteitsprogramme, wys die vakbond Solidariteit se jongste bankkosteverslag.
Die ondersoek het dus vanjaar meer op lojaliteitsprogramme gefokus, verduidelik Theuns du Buisson, ekonomiese navorser by die Solidariteit Navorsingsinstituut.
Sodra transaksies toeneem, bly Capitec steeds die goedkoopste, sonder om rente in ag te neem. Maar vir verbruikers vir wie koste nie die enigste oorweging is nie, bied Capitec geen ekstra waarde met 'n omvattende beloningsprogram soos van die ander banke nie.
Dis duidelik dat banke, en veral FNB, verbruikers sover moontlik wil bemagtig om al hoe meer van hul transaksies elektronies te doen eerder as om takke of kitsbanke te besoek.
Absa Transact is die heel goedkoopste bankrekening op intreevlak teen R33,10 vir 12 transaksies. Maar sodra die banksaldo verhoog tot R5 000 is Capitec weer die goedkoopste met R30,13, wys die verslag.
Wanneer rente buite rekening gelaat word, is die verskil tussen die goedkoopste en duurste bankrekening met 17 transaksies nie eens R3 nie, verduidelik Du Buisson.
Verbruikers met meer transaksies en 'n groter inkomste kies gewoonlik banke se vlagskip-produkte waar baie alledaagse transaksies in die pakket ingesluit word. In die kategorie vir middelklas-inkomste met meer gesofistikeerde bankbehoeftes is Absa se Gold Value Bundle die goedkoopste teen R128,25 vir 25 transaksies, terwyl FNB se Gold Unlimited die duurste is teen R171.
Dit is nou wanneer appels met appels vergelyk word.
Maar as van die transaksies by 'n winkeltoonbank gedoen word plaas van by 'n kitsbank, sal FNB weer goedkoper wees, en Capitec se ekwivalente koste vir 25 transaksies sal steeds die heel goedkoopste wees teen R93,40. Du Buisson meen dus verbruikers moet steeds mooi kyk wat in hul pakkette ingesluit is en watter metodes om byvoorbeeld kontant te onttrek die goedkoopste by die betrokke bank is.
Wat lojaliteitsprogramme aanbetref loop FNB los voor, op grond van 'n lys transaksies wat Solidariteit gebruik het om die banke se programme te vergelyk.
As alledaagse aankope by die voorgeskrewe winkels gedoen word, sal 'n verbruiker by FNB soveel as R463,20 terugkry, terwyl dieselfde lys transaksies by Standard Bank jou net R174,30 sal teruggee.
By die kategorie vir die hoër middelklas sê Du Buisson dis bykans onmoontlik om net na koste te kyk. Al die banke het hul lys van gratis transaksies in hul duurder bondelrekeninge uitgebrei, behalwe kitsbankonttrekkings wat by FNB duurder geword het.
Volgens Du Buisson is al die banke behalwe Nedbank volkome deursigtig oor hoe punte verdien en toegeken word in hul lojaliteitsprogramme.
Die verskil in bankkoste het veral gekrimp in die kategorie vir mense met 'n lae inkomste en met taamlik basiese bankbehoeftes.
In 'n vergelyking van sewe verskillende bankrekeninge met 12 transaksies, wissel die verskil in koste net van R30,13 vir die goedkoopste en R39,50 vir die duurste.
Sowel die goedkoopste as die duurste rekeninge is boonop van Capitec – onderskeidelik een met 'n banksaldo van R5 000 en een met 'n banksaldo van nul.
Standard Bank se MyMo PAYT, Absa Transact en FNB Easy PAYU is almal êrens in die middel van dié reeks.
Lees op Solidariteit se webblad meer oor die verslag en vir 'n skakel na die oorspronklike verslag klik hier.